Shop Flat Silver Shoes, Hanky Panky Panties, Black Booties Heels, Printed Sweaters and more. Get this widget. Hermanus: Inwoners met sinkplate, klippe takel polisie | Netwerk24
Hermanus: Inwoners met sinkplate, klippe takel polisie
Deur Christina Pitt, News24 12 Julie 2018 16:03
Een van die oproeriges in Thabo Mbekistraat in Zwelihle swaai 'n kat in die rondte wat oomblikke daarna in dié vuur gegooi is, om die polisie in aantog uit te tart. Foto: MC Botha
Klippe reën neer op polisielede wat die woedende skare in toom probeer hou. Foto: MC Botha
'n Rookbom word na die polisie teruggeslinger. Foto: MC Botha
Klipgooiers spat uitmekaar terwyl die polisie in aantog is. Op die agtergrond brand die herwinningsaanleg wat in die namiddag aan die brand gesteek is.
Honderde inwoners gewapen met klippe en sinkplate het Donderdag op die strate van Zwelihle in Hermanus toegesak.
Hulle het sinkplate gebruik as skild teen die rubberkoeëls wat die polisie afgevuur het en klippe gegooi.
Klippe, motorbande en winkeltrollies is gebruik om al die paaie te versper, insluitende die R43.
Schulphoekpad naby die Whale Coast-winkelsentrum het soos ’n oorlogsone gelyk toe inwoners en die polisie slaags geraak het. Dit is die derde dag van onlus in die gebied.
Tonele van die betoging vandag in Mbekistraat. Foto: Bianca du Plessis/Hermanus Times
Walkerbay Recycling in Hermanus is ook aan die brand gesteek. Foto: Bianca du Plessis/Hermanus Times
Jaco Marais, fotograaf van Netwerk24, sê die situasie is plofbaar en ekstra versterkings word ingeroep.
Die polisie is Woensdag met klippe bestook toe hulle die skare probeer toespreek het.
Polisiebeamptes het betogers met rubberkoeëls en traangas probeer verjaag en 17 mense in hegtenis geneem.
Protesters are on a hill near the burning Walker Bay Recycling facility. Officers have had to retreat. MM pic.twitter.com/M9coEUWgED
— EWN Reporter (@ewnreporter) July 12, 2018
Theron Mqu, woordvoerder van die gemeenskapsorganisasie Zwelihle Renewal, het aan News24 gesê inwoners betoog nie meer oor grond nie. Hulle eis dat Gcobani Ndzongana van dié organisasie vrygelaat word.
Die betogings het Dinsdag begin nadat ’n versoekskrif aan die polisie oorhandig is waarin gevra word dat die klagte teen Ndzongana teruggetrek word.
In daardie stadium het die polisie gesê hy word ondersoek, maar is nog nie aangekla nie.
The situation in #Zwelihle, in Hermanus right now in Skulphoek road. Police firing rubber bullets and flash grenades to disperse the crowd of protesters. @MoniqueMortlock pic.twitter.com/ePuRStqwYL
Donderdagoggend het Netwerk24 berig dat hy intussen wel in hegtenis geneem en aangekla is weens aanhitsing tot geweld en saakbeskadiging die afgelope naweek.
Mqu het aan News24 gesê Ndzongana het iets op Facebook geplaas wat beskou kan word as ’n oproep tot optrede nadat ’n heining opgerig is in Schulphoek sonder dat die gemeenskap gekonsulteer is. - News24
Meer oor: Hermanus | Zwelihle | Betogings | Klippe | Polisie